Yllätysratkaisu asunnottomien yökeskusta piinanneeseen ongelmaan – Kalkkers muuttaa ravintolan paikalle Helsingissä | Paikalliset | Helsingin Uutiset\nPaikalliset 7.1.2021 9:54\nYökahvila Kalkkers on toiminut ennen muun muassa Sörnäisissä. Arkistokuva. Aleksi Riikonen\nVailla vakinaista asuntoa ry:n päiväkeskus Vepa ja yökeskus Kalkkers muuttavat tammikuun lopulla Itä-Pasilan Ratamestarinkatu 6:een. Tilassa on toiminut aiemmin muun muassa ravintola Blancco ja Van Gogh.\nYhdistys kertoi joulukuussa, että Helsinki Missio irtisanoi vuokrasopimuksen Kinaporinkadun ja Hämeentien kulmassa sijaitsevista toimitiloista. Vva ry oli muuttanut sinne huhtikuussa 2020. Yhdistys kuvaili tilannetta järkytykseksi. Aikaa uuden paikan etsimiseen oli vain maaliskuuhun saakka.\n– Uudet tilat mahdollistavat paljon hyviä toiminnallisia muutoksia kävijöidemme hyväksi. Paikassa on ollut aiemmin ruokaravintolatoimintaa, joten siellä on hyvin tilaa järjestää erilaista toimintaa ja fasiliteetit perustarpeiden ja palveluiden tarjoamiseen, Vailla vakinaista asuntoa ry:n toiminnanjohtaja Sanna Tiivola kertoo tiedotteessa.\nTilat omistaa Kiinteistö Oy Helsingin Opastinsilta 8.\n– Meillä oli vapaana sopiva tila, ja meillä on paljon kokemusta järjestökentän ja kolmannen sektorin toimijoista. Yleisesti ottaen niitä vierastetaan turhaan. Kolmannen sektorin toimijat ovat tärkeitä ja välttämättömiä myös pitkällä aikavälillä kiinteistöjen omistajille, isännöitsijä Maunu Idänpää-Heikkilä kertoo tiedotteessa.\nItä-Pasilan toimitilat antavat järjestölle pari vuotta lisää aikaa etsiä pysyvämpiä tiloja, Vva:n tiedotteessa kerrotaan.\nOikaisu: Uudet tilat ovat Ratamestarinkadulla. Vva kertoi aikaisemmin osoitteeksi Ratavartijankadun.


Oikaisuvaatimus kiinteistöjohtajan päätökseen jalankulkijan liukastumista Lielahden koulun pihassa koskevassa vahingonkorvausasiassa | Tampere esityslistat ja pöytäkirjat\nOikaisuvaatimus kiinteistöjohtajan päätökseen jalankulkijan liukastumista Lielahden koulun pihassa koskevassa vahingonkorvausasiassa\nJalankulkija on vaatinut Tampereen kaupunkia korvaamaan hänelle Lielahden koulun pihassa 13.12.2017 sattuneen liukastumisvahingon. Kiinteistöjohtaja hyväksyi päätöksellään 29.5.2018 § 445 vahingonkorvausvaatimuksen kivun ja säryn osalta osittain ja hylkäsi sen ansiomenetyksen osalta. Asianomainen on 11.6.2018 päiväämällään oikaisuvaatimuksella vaatinut kiinteistöjohtajan päätöksen oikaisemista ansionmenetyksen osalta 3 000 euron arvosta. Hän on esittänyt asiassa uutta selvitystä. Selvityksen joukossa on Oy Mikkola Markku K.E. -nimisen yrityksen 14.6.2018 päivätty todistus, jossa todetaan muun ohella, että yritys tarjosi työtä oikaisuvaatimuksen esittäjälle 1.2.2018–2.6.2018. Tämän ohella uutena selvityksenä on esitetty sähköposteja oikaisuvaatimuksen tekijän ja yrityksen välisestä yhteydenpidosta työllistymiseen liittyen.\nLakimiehen lausunnon mukaan kyseistä selvitystä ei voida katsoa työsopimukseksi vaan ennen mahdollista työllistymistä käytäväksi yhteydenpidoksi. Koska oikaisuvaatimuksessa ei ole esitetty mitään sellaista uutta selvitystä, mikä johtaisi asian arvioimiseen toisin kuin aiemman päätöksen perusteluissa, oikaisuvaatimus tulee hylätä perusteettomana.\nKiinteistöjohtaja on ollut toimivaltainen päättämään asian, päätös ei ole syntynyt virheellisessä järjestyksessä eikä se ole muutoinkaan lainvastainen. Vahingonkorvausvaatimuksen esittäjä ei ole oikaisuvaatimuksessaan esittänyt tapahtuneesta mitään sellaista uutta tietoa, jonka vuoksi päätöstä tulisi myöskään tarkoituksenmukaisuusperusteella muuttaa.\nOikaisuvaatimus on viranomaisten toiminnan julkisuudesta annetun lain 24 § 1 momentin 29-kohdan mukaan pidettävä salassa. Päätöksen liitteenä oleva lakimiehen lausunto 28.8.2018 sisältää tietoja henkilön terveydentilasta ja on viranomaisten toiminnan julkisuudesta annetun lain 24 § 1 momentin kohdan 25 nojalla pidettävä salassa.


JÄSENTIEDOTE 29/ 2018 | Kultaranta Golf Club Naantali ry\nJÄSENTIEDOTE 29/ 2018\n6. marraskuuta 2018 KGCN\nYhdistyksen syyskokous pidettiin viime lauantaina. Paikalla oli 48 jäsentä. Kokous oli hyvähenkinen ja keskustelu aktiivista. Asialistalla oli mm. uuden puheenjohtajan valinta. Tehtävään valittiin Juha Lehtola.\nJohtokuntaan uusina jäseninä valittiin Anne Salo, Roy Kanerva sekä Jyrki Wuori. Pekka Jokisuu valittiin uudelleen. Kaikki valinnat olivat yksimielisiä. Onnittelut valituille ja menestystä luottamustehtävissä.\nTässä yhteydessä vielä suurkiitos Jussi Suontilalle useita vuosia kestäneestä työstä yhdistyksen hyväksi.\nPäättäjäisjuhla vietettiin niin ikään viime lauantaina. Paikalla oli 78 juhlijaa. Illan aikana palkittiin kauden aikana menestyneitä jäseniä, nautittiin musiikista, syötiin maittava illallinen ja ennen kaikkea pidettiin hauskaa. Kiitos mukana olleille. Erityiskiitos erinomaisesta ateriasta ja palvelusta Kultaranta Resortin keittiöpäällikölle Julius Niinimaalle henkilöstöineen.\nKultaranta Resortin simulaattori on uusittu ja käytössä on alan huipputekniikkaa edustava Trackman. Lauantaina 10.11.2018 klo 09:00 – 13:00 järjestetään simulaattorissa avoimet ovet, jolloin on mahdollisuus nähdä laitteen toiminta käytännössä. Tilaisuudessa on kahvitarjoilu.\nSeuramme KGCN on ostanut simulaattorista kolme vakiovuoroa seuraavasti: Maanantaisin klo 18:00–20:00, keskiviikkoisin klo 09:00-12:00 ja lauantaisin klo 09:00-11:00. Vuorot (lähdöt) ovat jäsenten käytettävissä 12.11. alkaen 20€ omakustannehintaan ja niitä voi varata nexgolfin varauskalenterista https://kgcn.nexgolf.fi jossa valittava kenttä on simulaattori. Maksut kerätään takautuvasti. Koska jokaiselle halutaan antaa mahdollisuus kokeilla simulaattoria, niin seuran vuoroille voi varauksia olla kalenterissa vain yksi kerrallaan ja ennakkovarausaika on vain seitsemän päivää. Enemmän vuoroja haluavat voivat ostaa niitä Resortin myyntipalvelusta 35€/h. Yli kymmenen tunnin ostajalle 30€/h.\nTalvivalmennuksessa on joitain paikkoja vielä vapaina. Tiedustelut [email protected]\nPro Ville Rintala järjestää talven aikana kaksi matkaa. Villen reissuja voin omasta kokemuksestani lämpimästi suositella. Tiedustelut [email protected]\nKivinavetan Joululounas with a twist 14.12. klo 11:00–15:00\nKultaranta Resortin keittiöpäällikkö Julius Niinimaa on suunnitellut herkullisen joulubuffetin, jossa maistuu joulu uudella tavalla. Hintaa joululounaalla on vain 29€/henkilö.\ntai 075 326 6000.\nTalvikauden aikana jäsenkirjettä ei julkaista viikoittain, vaan ainoastaan tarpeen niin vaatiessa.\nEdellinen artikkeliÄIJIEN PÄÄTÖSKILPAILU 6.10.2018Seuraava artikkeliKapteeni Roy Kanerva esittäytyy


Työ digitalisoituu, mistä oikeat työkalut? - Vetonaula\nTyö digitalisoituu, ja sen tehostaminen oikeilla työkaluilla on Vetonaulan leipätyötä.\nKeskusteluissa asiakkaiden kanssa lähdetään usein liikkeelle liiketoimintaa sujuvoittavista digityökaluista; ohjelmista ja pilvipalveluista. Kun järkevät pilvipalvelut ja niiden toiminnan varmistava käyttötukikokonaisuus on kasassa, ei kuitenkaan olla vielä maalissa. Paketin täydentävät järkevät käyttölaitteet. Tässä artikkelissa keskitytään tähän keskustelussa usein pienelle huomiolle jäävään osa-alueeseen: oikeat päätelaitteet.\nPalvelut pilvestä – käyttölaitteena läppäri\nDigiajan palveluita käytetään useimmiten yhä kannettavilta tietokoneilta. Jos laitevalinnat ovat vääriä, työtehoa menetetään huonon soveltuvuuden tai laitevikojen aiheuttamien käyttökatkojen vuoksi. On myös tärkeää että laitevalinnassa huomioidaan tietoturva, laite ei saa olla ketjun heikoin lenkki. Joskus myös palvelu saattaa määrittää laitteiden valintaa, joidenkin pilvipalveluiden käytössä on tärkeää valita saman ekosysteemin mukaiset käyttölaitteet.\nMyös näissä kysymyksissä eli laitteiden valinnassa, hankinnassa ja hallinnassa saat Vetonaulan asiantuntijan jatkuvan tuen.\nLaitteiden elinkaaripalvelu karsii turhaa työtä yrityksestä\nVetonaulan elinkaaripalvelussa valitaan työtehtäviin soveltuvat tietokoneet haluamallasi varustetasolla, asennettuina ja toimitettuina. Käytännön arjen tasolla asiakkaaltamme poistuu laitepyöritykseen liittyvä rutiinityö. Ajan säästö voi olla merkittävä. Vastuullamme on myös koneiden tietoturva ja dokumentaatio. Vanhat laitteet kierrätämme ympäristön ja tietoturvan huomioiden.\nHyödynnämme hyväksi havaittuja valmiita kokoonpanoja erilaisiin käyttötarkoituksiin, esimerkiksi paljon liikkuvalle myyntimiehelle kevyt ja kestävä 4g paketti, ja suunnittelijalle tehotyöasema. Samat suosituskokoonpanot ovat käytössä useilla asiakkailla, ja löydämme nopeasti kaikille hyödynnettävissä olevat ratkaisut jos vikatilanteita ilmenee. Näille kokoonpanoille uskallamme antaa rajoituksettoman On-Site ylläpitotuen, joten voit olla varma että saat toimivat työkalut.\nAvainsanat: elinkaaripalvelu, IT-laitehallinta, käyttöpalvelut, käyttölaitteet, digityökalut\nVetonaulan löydät myös liiketoiminnan digitalisointisivusto ite wikistä, katso lisää esim. toimialakohtaisista toteutuksistamme ite wiki sivullamme.